CELEX: C2007/020/17
Language: lv
Date: 2007-01-27 00:00:00
Title: Lieta C-488/06: Apelācija, ko 2006. gada 27. novembrī ierosinājusi L & D, S.A. par Pirmās instances tiesas (ceturtā palāta) 2006. gada 7. septembra spriedumu lietā T-168/04, L & D, S.A. pret ITSB

27.1.2007   
            
            
               LV
            
            
               Eiropas Savienības Oficiālais Vēstnesis
            
            
               C 20/12
            
         Apelācija, ko 2006. gada 27. novembrī ierosinājusi L & D, S.A. par Pirmās instances tiesas (ceturtā palāta) 2006. gada 7. septembra spriedumu lietā T-168/04, L & D, S.A. pret ITSB
   (Lieta C-488/06)
   (2007/C 20/18)
   Tiesvedības valoda — spāņu
   Lietas dalībnieki
   
      Apelācijas sūdzības iesniedzēja: L& D, S.A. (pārstāvis — S. Miralles Miravet, abogado)
   
      Citi lietas dalībnieki: Iekšējā tirgus saskaņošanas birojs (preču zīmes, paraugi un modeļi) un Julios Sämann Ltd
   
   Apelācijas sūdzības iesniedzējas prasījumi:
   
               —
            
            
               pilnībā atcelt Pirmās instances tiesas spriedumu;
            
         
               —
            
            
               atcelt ITSB Apelāciju otrās padomes 2004. gada 15. marta lēmuma rezolutīvās daļas 1. un 3. punktu, ciktāl tie 1) daļēji atceļ Iebildumu nodaļas lēmumu un noraida preču zīmes pieteikumu, kas iesniegts attiecībā uz precēm, kuras ietilpst 3. un 5. klasē, un 2) uzdod katram no lietas dalībniekiem segt savus izdevumus, kas radušies iebildumu procesā un apelācijas procesā;
            
         
               —
            
            
               uzdot ITSB atlīdzināt visus tiesāšanās izdevumus.
            
         Pamati un galvenie argumenti
   Regulas Nr. 40/94 (1) 8. panta 1. punkta b) apakšpunkta pārkāpums
   Pirmās instances tiesa pārkāpusi Regulas Nr. 40/94 8. panta 1. punkta b) apakšpunktu, atzīstot, ka i) agrākā Kopienas preču zīme Nr. 91.991 bija ieguvusi atšķirtspēju; ii) ka reģistrācijai pieteiktā grafiskā preču zīme, kura ietvēra vārdisku elementu “Aire Limpio”, — Nr. 252.288 un agrākā Kopienas grafiska preču zīme Nr. 91.991 bija līdzīgas un iii) ka pastāvēja sajaukšanas iespēja.
   Regulas Nr. 40/94 73. panta pārkāpums
   ITSB Iebildumu nodaļa (2003. gada 25. februāra lēmums) un Apelāciju padome (2004. gada 15. marts) savā vērtējumā aprobežojās ar reģistrācijai pieteiktās preču zīmes (“Aire Limpio” Nr. 252.288) un Kopienas agrākās preču zīmes Nr. 91.991 izvērtēšanu. Tomēr Pirmās instances tiesa vadījās no dokumentiem, kuri attiecās uz citām preču zīmēm, tostarp uz starptautisku preču zīmi Nr. 328.915 “ARBRE MAGIQUE”. Tā rezultātā sprieduma, par kuru iesniegta apelācija, pamatojums atsaucas uz preču zīmi, kuru pat pieteikuma iesniedzēja bija izslēgusi no salīdzinošā vērtējuma, lai noteiktu sajaukšanas iespējas pastāvēšanu. Tādējādi apelācijas sūdzības iesniedzēja nevarēja pienācīgi aizstāvēties attiecībā uz argumentiem un informāciju, kas attiecās uz citām preču zīmēm, nevis Kopienas preču zīmi Nr. 91.991, ar ko ir kļūdaini pamatots Pirmās instances tiesas spriedums, par kuru ir iesniegta apelācija.
   
      (1)  Padomes 1993. gada 20. decembra Regula (EK) Nr. 40/94 par Kopienas preču zīmi (OV 1994, L 11, 1. lpp.).